open-index/open-wikipedia-markdown huggingface dataset:
เรวัต อารีรอบ

**เรวัต อารีรอบ** (เกิด 13 มีนาคม พ.ศ. 2509)  เป็นนักการเมืองชาวไทย ปัจจุบันดำรงตำแหน่งเป็นนายกองค์การบริหารส่วนจังหวัดภูเก็ต อดีตสมาชิกสภาผู้แทนราษฎรจังหวัดภูเก็ต สังกัดพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงสาธารณสุข (สาธิต ปิตุเตชะ)

## ประวัติ
เรวัต เกิดเมื่อวันที่ 13 มีนาคม พ.ศ. 2509 เป็นบุตรนายวิโรจน์ นางรัตนา อารีรอบ ด้านครอบครัวสมรสกับนางวนาพร อารีรอบ (ชื่อเดิม: ศิริพร วิริยะภาพ) เมื่อวันที่ 25 สิงหาคม พ.ศ. 2554 มีบุตร 1 คนคือ ปาณิศา อารีรอบ

สำเร็จการศึกษาชั้นมัธยมศึกษาตอนต้นจากโรงเรียนภูเก็ตวิทยาลัย จากนั้นได้เข้าศึกษาต่อสายอาชีวศึกษาที่วิทยาลัยเทคนิคภูเก็ต จนจบชั้นประกาศนียบัตรวิชาชีพชั้นสูง (ปวส.) และได้เข้าศึกษาที่สถาบันการบินพลเรือน สังกัดกระทรวงคมนาคม จากนั้นได้ศึกษาต่อโปรแกรมวิชาการพัฒนาชุมชน ที่มหาวิทยาลัยราชภัฏภูเก็ต ในปี พ.ศ. 2546 ถึงปี พ.ศ. 2549 และศึกษาปริญญาโทที่มหาวิทยาลัยราชภัฏสวนดุสิต

## การทำงาน
เรวัต อารีรอบ ประกอบอาชีพเกี่ยวกับการเพาะเลี้ยงกุ้งกุลาดำ ในชื่อ "เรวัตฟาร์ม" ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ คู่กับนายทศพร เทพบุตร และได้รับเลือกตั้งเป็นสมัยแรก ต่อมาในการเลือกตั้ง พ.ศ. 2554 ได้รับเลือกตั้งเป็นสมัยที่สอง

ในปี พ.ศ. 2562 เขาได้รับแต่งตั้งผู้ช่วยเลขานุการรัฐมนตรีว่าการกระทรวงสาธารณสุข (ประจำรัฐมนตรีช่วยฯ สาธิต ปิตุเตชะ) และเขาได้ลาออกจากตำแหน่งในเดือนตุลาคม พ.ศ. 2563 เพื่อลงสมัครรับเลือกตั้งนายกองค์การบริหารส่วนจังหวัดภูเก็ต ในนามทีมภูเก็ตหยัดได้

ในปี พ.ศ. 2563 เขาได้รับเลือกตั้งเป็นนายกองค์การบริหารส่วนจังหวัดภูเก็ต พร้อมด้วยสมาชิกสภาองค์การบริหารส่วนจังหวัดภูเก็ต จำนวน 20 คน ในนามทีมภูเก็ตหยัดได้ ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563

15 สิงหาคม พ.ศ. 2567 เรวัตลาออกจากการเป็นสมาชิกพรรคประชาธิปัตย์

ในปี พ.ศ. 2568 เขาได้ลงสมัครรับเลือกตั้งนายกองค์การบริหารส่วนจังหวัดภูเก็ตอีกครั้ง พร้อมด้วยนำผู้สมัครสมาชิกสภาองค์การบริหารส่วนจังหวัดภูเก็ต จำนวน 23 คน 23 เขต สมัครรับเลือกตั้งในนามทีมภูเก็ตหยัดได้ วันที่ 1 กุมภาพันธ์ 2568 เขาได้รับเลือกตั้งเป็นนายกองค์การบริหารส่วนจังหวัดภูเก็ตอีกครั้งด้วยคะแนนที่มากกว่าการเลือกตั้งครั้งก่อน พร้อมด้วยสมาชิกสภาองค์การบริหารส่วนจังหวัดภูเก็ต จำนวน 21 คน ในการเลือกตั้งนายกองค์การบริหารส่วนจังหวัดในประเทศไทย พ.ศ. 2568 นับเป็นนายกองค์การบริหารส่วนจังหวัดภูเก็ตคนที่ 2 ที่ได้รับเลือกตั้งถึง 2 สมัย

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดภูเก็ต
หมวดหมู่:สมาชิกสภาผู้แทนราษฎรจังหวัดภูเก็ต
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดภูเก็ต
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนภูเก็ตวิทยาลัย
หมวดหมู่:บุคคลจากสถาบันการบินพลเรือน
หมวดหมู่:บุคคลจากมหาวิทยาลัยราชภัฏภูเก็ต
หมวดหมู่:บุคคลจากบัณฑิตวิทยาลัย มหาวิทยาลัยสวนดุสิต
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
คิม ยู-จิน (นักฟุตบอล เกิด พ.ศ. 2526)

**คิม ยู จิน** () เป็นนักฟุตบอล ชาวเกาหลีใต้ เกิดเมื่อวันที่ 19 มิถุนายน พ.ศ. 2526 คิมเคยค้าแข้งให้กับ เมืองทอง ยูไนเต็ด และ แบงค็อก ยูไนเต็ด ใน ไทยลีก ในอดีตที่ผ่านมาเขาเคยลงเล่นในเค-ลีก เช่น ทีมซูวอนบลูวิงส์ ,ปูซาน ไอพาร์ค รวมทั้ง ทีมโยโกฮามา เอฟซี ใน เจลีก ดิวิชัน 2 อีกด้วย

## สถิติฟุตบอลอาชีพ

หมวดหมู่:บุคคลที่เกิดในปี พ.ศ. 2526
หมวดหมู่:บุคคลที่ยังมีชีวิตอยู่
หมวดหมู่:บุคคลจากปูซาน
หมวดหมู่:นักฟุตบอลชายชาวเกาหลีใต้
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ชาวเกาหลีใต้ในประเทศไทย
วิษณุศักดิ์ แก้วเรือง

**วิษณุศักดิ์ แก้วเรือง** เป็นนักฟุตบอล ชาวไทย เกิดเมื่อวันที่ 16 มีนาคม พ.ศ. 2527 วิษณุศักดิ์ค้าแข้งมากับหลายสโมสรในไทย ได้แก่ การไฟฟ้าส่วนภูมิภาค, สงขลา เอฟซี, ทีโอที, สุพรรณบุรี เอฟซี, เมืองทอง ยูไนเต็ด, บีอีซี เทโรศาสน, อุดรธานี เอฟซี, ราชนาวี เอฟซี, สีหมอก เอฟซี และ บางกอก เอฟซี

## เกียรติประวัติ
;เมืองทอง ยูไนเต็ด
* ไทยลีก (1): 2559
* ไทยลีกคัพ (1): 2559

## อ้างอิง
*  
*  

หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้รักษาประตูฟุตบอลชาวไทย
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดนครศรีธรรมราช
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลสีหมอก
หมวดหมู่:ผู้เล่นสโมสรฟุตบอลบางกอก
หมวดหมู่:ผู้เล่นสโมสรฟุตบอลอยุธยา ยูไนเต็ด
วอลเลย์บอลชายชิงแชมป์เอเชีย 2013

**วอลเลย์บอลชายชิงแชมป์เอเชีย 2013** () เป็นการแข่งขันครั้งที่ 17 ของวอลเลย์บอลชายชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่ดูไบ, สหรัฐอาหรับเอมิเรตส์ ระหว่างวันที่ 26 กันยายน – 6 ตุลาคม ค.ศ. 2013

## สนามแข่งขัน
* Hamdan Sports Complex, ดูไบ, สหรัฐอาหรับเอมิเรตส์
* Al-Maktoum Sports Hall, ดูไบ, สหรัฐอาหรับเอมิเรตส์

## การแบ่งกลุ่ม
การจับฉลากแบ่งสายของแต่ละกลุ่มโดยใช้วิธีสลับฟันปลาจากการจัดอันดับโลก 23 มกราคม ค.ศ. 2013

** จอร์แดน อินโดนีเซีย และปากีสถาน ได้ถอนตัวออกการแข่งขัน ส่วนอุซเบกิสถานได้ย้ายไปยังกลุ่มเอเพื่อความสมดุลของจำนวนทีมในแต่ละกลุ่ม*

## รอบแรก
### กลุ่ม A

|}

|}

### กลุ่ม B

|}

|}

### กลุ่ม C

|}

|}

### กลุ่ม D

|}

|}

### กลุ่ม E

|}

|}

### กลุ่ม F

|}

|}

### กลุ่ม G

|}

|}

### กลุ่ม H

|}

|}

## รอบจัดอันดับ
* *คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแบ่งกลุ่มจะถูกนำมารวมในการแข่งขันรอบจัดอันดับ*

### กลุ่ม I

|}

|}

### กลุ่ม J

|}

|}

### กลุ่ม K

|}

|}

### กลุ่ม L

|}

|}

## รอบจัดอันดับ 19 – 21

### รอบจัดอันดับ 19 – 21

|}

### รอบจัดอันดับ 19 – 20

|}

### รอบชิงอันดับที่ 19

|}

### รอบชิงอันดับที่ 17

|}

## รอบจัดอันดับ 9 –  16

### รอบจัดอันดับ 9 – 16

|}

### รอบจัดอันดับ 13 – 16

|}

### รอบจัดอันดับ 9 – 12

|}

### รอบชิงอันดับที่ 15

|}

### รอบชิงอันดับที่ 13

|}

### รอบชิงอันดับที่ 11

|}

### รอบชิงอันดับที่ 9

|}

## รอบสุดท้าย

### รอบก่อนรองชนะเลิศ

|}

### รอบจัดอันดับ 5 – 8

|}

### รอบรองชนะเลิศ

|}

### รอบชิงอันดับที่ 7

|}

### รอบชิงอันดับที่ 5

|}

### รอบชิงอันดับที่ 3

|}

### รอบชิงชนะเลิศ

|}

## อันดับการแข่งขัน


**รายชื่อนักกีฬา**
ชาห์ราม มาห์มูดี, ซาอีด มารูฟ, ฟาร์ฮัด กาอีมี, โมฮัมหมัด มูซาวี, ฮัมซาห์ ซารินี, ฟาร์ฮัด ซาริฟ, อาเดล โกลามี, อามีร์ กาฟูร์, เราะห์มาน ดาวูดี, เมห์ดี มาห์ดาวี, Armin Tashakkori, Alireza Mobasheri
**ผู้ฝึกสอน:** ชูลีอู วีลาสโก

## รางวัล
***ผู้เล่นทรงคุณค่า:**  ซาอีด มารูฟ
***ทำคะแนนยอดเยี่ยม:**  จง เว่ยจุน
***ตบยอดเยี่ยม:**  อามีร์ กาฟูร์
***บล็อกยอดเยี่ยม:**  โมฮัมหมัด มูซาวี
***เสิร์ฟยอดเยี่ยม:**  จง เว่ยจุน
***เซ็ตยอดเยี่ยม:**  ซาอีด มารูฟ
***ตัวรับอิสระยอดเยี่ยม:**  ฟาร์ฮัด ซาริฟ

## อ้างอิง

## แหล่งข้อมูลอื่น
*Asian Sr. Men's Volleyball Championship 
*Official Website 

2013
หมวดหมู่:วอลเลย์บอลในปี พ.ศ. 2556
มนต์จันทรา

**มนต์จันทรา** เป็นละครโทรทัศน์ไทยแนวดราม่า อาชญากรรม โรแมนติก ปี 2556 จากการกำกับของอรรถพร ธีมากร ที่นำแสดงโดยชาคริต แย้มนาม และราศรี บาเล็นซิเอก้า ออกอากาศทางช่อง 3 ทุกวันพุธและพฤหัสบดี เวลา 20.30 – 22.45 น. ระหว่างวันที่ 16 พฤษภาคม ถึง 20 มิถุนายน 2556 มีจำนวนทั้งสิ้น 10 ตอน

ก่อนหน้านั้นละครเรื่อง มนต์จันทรา เคยถูกนำมาสร้างแล้วครั้งหนึ่งในปี 2543 ออกอากาศทางช่อง 3 เช่นเดียวกัน จากการกำกับของนพดล มงคลพันธ์ นำแสดงโดยฉัตรชัย เปล่งพานิช และกัญญารัตน์ จิรรัชชกิจ

## เรื่องย่อ
**สาระวารี** (ราศรี บาเล็นซิเอก้า) ได้รับคำสั่งจากบอกอให้ไปเขียนเรื่องราวเกี่ยวกับคาสิโน ที่มีเจ้าของคือ **ษมา** (ชาคริต แย้มนาม) โดยไม่ทราบว่าพวกเขาเคยมีเรื่องราวบางอย่างในอดีตร่วมกัน ตั้งแต่สมัยที่สาระวารียังเป็นเด็ก ษมาในวัยหนุ่มเคยให้เงินเธอไปดูแลแม่ที่ป่วยซึ่งเสียชีวิตในเวลาต่อมา แต่เพื่อตอบแทนความเมตตาของเขาเธอจึงช่วยเขาให้รอดพ้นจากการถูกอันธพาลฆ่าตายในคาสิโน ทำให้เธอเกลียดชังการพนันและคาสิโนเพราะพ่อของเธอเป็นนักพนัน ซึ่งทิ้ง แม่ เธอ และพี่สาวฝาแฝดไป

## รายชื่อนักแสดง

## เพลงประกอบละคร มนต์จันทรา พ.ศ. 2556
* เพลง จะให้ฉันรักยังไง ขับร้องโดย นรารักษ์ ใจบำรุง (เพลงเปิด)
* เพลง ไม่ใกล้ไม่ไกล ขับร้องโดย เจ็ตเซ็ตเตอร์ (เพลงปิด)
* เพลง ใจค้นใจ ขับร้องโดย กรกช เทพสิทธา

## อ้างอิง

หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยทีวีซีน
หมวดหมู่:ละครโทรทัศน์ที่กำกับโดย อรรถพร ธีมากร
หมวดหมู่:ละครโทรทัศน์ที่กำกับโดย นพดล มงคลพันธ์
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์ไทยในปี พ.ศ. 2543
หมวดหมู่:ละครโทรทัศน์โดยชาโดว์ เอ็นเตอร์เทนเม้นท์
การสรรหาสมาชิกวุฒิสภาไทย พ.ศ. 2554

**การสรรหาสมาชิกวุฒิสภาไทย พ.ศ. 2554** เป็นการสรรหาสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2550 มาตรา 296 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 กำหนดให้มีการสรรหาสมาชิกวุฒิสภา ในวันที่ 25 กุมภาพันธ์ พ.ศ. 2554สมาชิกวุฒิสภาจากการสรรหาชุดนี้มีวาระระหว่าง (12 เมษายน พ.ศ. 2554 - 24 พฤษภาคม พ.ศ. 2557)

## ผลการสรรหา
คณะกรรมการสรรหาสมาชิกวุฒิสภา ได้ดำเนินการสรรหาสมาชิกวุฒิสภา จำนวน 73 คน จากภาคส่วนต่างๆ 5 ภาค ดังนี้

### ภาควิชาการ
# รองศาสตราจารย์กอบกุล พันธ์เจริญวรกุล
# นายคำนูณ สิทธิสมาน
# นายเจตน์ ศิรธรานนท์
# พลอากาศตรีเฉลิมชัย เครืองาม
# นายเดชอุดม ไกรฤทธิ์
# ศาสตราจารย์เกียรติคุณตรึงใจ บูรณสมภพ
# นายถาวร ลีนุตพงษ์
# รองศาสตราจารย์นรีวรรณ จินตกานนท์
# นายปรเทพ สุจริตกุล
# นายพิเชต สุนทรพิพิธ
# นายมหรรณพ เดชวิทักษ์
# รองศาสตราจารย์วิชุดา รัตนเพียร
# นายวิทวัส บุญญสถิตย์
# หม่อมราชวงศ์วุฒิเลิศ เทวกุล

### ภาครัฐ
# พลอากาศเอก ชาลี จันทร์เรือง
# พลเอก ชูชาติ สุขสงวน
# พลเอก ธีรเดช มีเพียร
# นายประจิตต์ โรจนพฤกษ์
# นายประสงค์ ตันมณีวัฒนา
# นายประสงค์ศักดิ์ บุญเดช
# นายปิยพันธุ์ นิมมานเหมินท์
# นายพิสิฐ เกตุผาสุข
# พลเอก เลิศฤทธิ์ เวชสวรรค์
# นายวิชัย ไพรสงบ
# พลเอก สมเจตน์ บุญถนอม
# นายสมบูรณ์ งามลักษณ์
# นายสมพล พันธุ์มณี
# นายอนุศาสน์ สุวรรณมงคล

### ภาคเอกชน
# นายธวัช บวรวนิชยกูร
# นายธีระ สุวรรณกุล
# นางนิลวรรณ เพชระบูรณิน
# นายบุญชัย โชควัฒนา
# นายประวิทย์ จันทราประภาวัฒน์
# หม่อมหลวงปรียพรรณ ศรีธวัช
# นางเพ็ญพักตร์ ศรีทอง
# นางยุวดี นิ่มสมบุญ
# นายวัชระ ตันตรานนท์
# นายวันชัย สอนศิริ
# นายวิบูลย์ คูหิรัญ
# พันตำรวจเอก สนธยา แสงเภา
# ศาสตราจารย์สม จาตุศรีพิทักษ์
# นางสาวสุนันท์ สิงห์สมบุญ
# นายสุรชัย เลี้ยงบุญเลิศชัย

### ภาควิชาชีพ
# นางกีระณา สุมาวงศ์
# พลตำรวจเอก จงรัก จุฑานนท์
# นายจารุพงศ์ จีนาพันธ์
# นายตวง อันทะไชย
# รองศาสตราจารย์ทัศนา บุญทอง
# รองศาสตราจารย์พรพันธุ์ บุณยรัตพันธุ์
# พลตำรวจเอก วงกต มณีรินทร์
# นายวิชาญ ศิริชัยเอกวัฒน์
# ศาสตราจารย์วิรัติ พาณิชย์พงษ์
# พลอากาศเอก วีรวิท คงศักดิ์
# พลเรือเอก ศิษฐวัชร วงษ์สุวรรณ
# นายสมชาย แสวงการ
# นายสัก กอแสงเรือง (ศาลฎีกาแผนกคดีอาญาของผู้ดำรงตำแหน่งทางการเมือง มีคำสั่งให้เพิกถอนการสรรหา ส.ว. ออกจากตำแหน่ง 1 สิงหาคม ปี 2555)
# พลเรือเอก สุรศักดิ์ ศรีอรุณ
# นายอนุรักษ์ นิยมเวช
# นายประสาร มฤคพิทักษ์ แทนนาย สัก กอแสงเรือง

### ภาคอื่น
#  พลเอก เกษมศักดิ์ ปลูกสวัสดิ์
# นายจักรธรรม ธรรมศักดิ์
# นายธานี อ่อนละเอียด
# นายประสงค์ นุรักษ์
# นายปัญญา เบ็ญจศิริวรรณ
# พลตำรวจเอก พิชิต ควรเดชะคุปต์
# นางพิไลพรรณ สมบัติศิริ
# นายมณเฑียร บุญตัน
# พลตำรวจโท ยุทธนา ไทยภักดี
# พลเอก รัชกฤต กาญจนวัฒน์
# นายศรีสุข รุ่งวิสัย (ศาลฎีกาแผนกคดีอาญาของผู้ดำรงตำแหน่งทางการเมือง มีคำสั่งให้เพิกถอนการสรรหา ส.ว. กรณีนายศรีสุข รุ่งวิสัย เมื่อวันที่ 26 กรกฎาคม 2555)
# พลตำรวจโท สมยศ ดีมาก
# นายสมัคร เชาวภานันท์
# นายสุธรรม พันธุศักดิ์
# นายอโณทัย ฤทธิปัญญาวงศ์
# นายไพบูลย์ นิติตะวัน (แทนนายศรีสุข รุ่งวิสัย)

## อ้างอิง

ส
เส้นแบ่งความยากจน

[thumb|right|300px|จำนวนประชากรโลกที่อยู่ได้ด้วยเงินน้อยกว่า 1.25 ดอลลาร์สหรัฐต่อวัน ประมาณการณ์ของ[สหประชาชาติ ค.ศ. 2000-2007]]

**เส้นแบ่งความยากจน** () หรือ **ขีดแบ่งความยากจน** () เป็นระดับรายได้ซึ่งถือว่าเพียงพอแก่การดำรงชีพในประเทศหนึ่ง ในทางปฏิบัติ เช่นเดียวกับนิยามของความยากจน เส้นแบ่งในประเทศพัฒนาแล้วมักอยู่สูงกว่าประเทศกำลังพัฒนา **เส้นแบ่งความยากจนนานาชาติ**ในอดีตอยู่ที่ 1 ดอลลาร์สหรัฐต่อวัน ใน ค.ศ. 2008 ธนาคารโลกได้ปรับตัวเลขนี้เป็น 1.25 ดอลลาร์สหรัฐต่อวัน โดยให้เทียบกับความเท่าเทียมกันของอำนาจซื้อ (PPP) ณ ค.ศ. 2005

การกำหนดเส้นแบ่งความยากจนมากจะทำโดยการหาค่าใช้จ่ายทั้งปวงที่จำเป็นสำหรับการดำรงชีวิตของคนวัยผู้ใหญ่เฉลี่ยตลอดหนึ่งปี ค่าใช้จ่ายส่วนใหญ่มักเป็นค่าเช่าสำหรับการอยู่อาศัยในอพาร์ตเมนต์ ดังนั้นนักเศรษฐศาสตร์จึงมักให้ความใส่ใจกับตลาดอสังหาริมทรัพย์และราคาที่อยู่อาศัยว่าเป็นตัวกำหนดเส้นแบ่งความยากจนที่สำคัญ ปัจจัยในชีวิตของปัจเจกบุคคลที่นำเข้ามาพิจารณาด้วยก็ได้แก่ สถานภาพการเป็นพ่อแม่ ความชราภาพ การแต่งงาน เส้นแบ่งความยากจนอาจถูกปรับใหม่ทุกปีได้

## เส้นแบ่งความยากจนประชาชาติ
300px|right|thumb|แผนที่แสดงปริมาณประชากรที่อยู่ใต้เส้นแบ่งความยากจนตามมาตรฐานของประเทศนั้น ๆ

ค่าประมาณการณ์เส้นแบ่งความยากจนของประเทศได้จาก ค่าเฉลี่ยถ่วงน้ำหนักตามกลุ่มย่อยของประชากรอันได้มาจากการสำรวจครัวเรือน นิยามของเส้นแบ่งความยากจนแตกต่างกันไปในแต่ละประเทศ ในประเทศที่ร่ำรวยมากจะมีมาตรฐานที่สูงกว่าประเทศที่ยากจน ดังนั้นจึงไม่อาจเปรียบเทียบตัวเลขที่แต่ละประเทศรายงานมาได้โดยตรง

ใน ค.ศ. 2010 เส้นแบ่งความยากจนในสหรัฐอเมริกาสำหรับคนที่อายุต่ำกว่า 65 ปีคือรายได้ 11,344 ดอลลาร์สหรัฐต่อปี สำหรับครัวเรือนที่มีผู้ใหญ่สองคนและเด็กสองคนคือรายได้ 22,133 ดอลลาร์สหรัฐต่อปี สำนักสำมะโนประชากรสหรัฐฯ เปิดเผยว่าใน ค.ศ. 2010 มีประชากรที่อยู่ใต้เส้นแบ่งความยากจนเพิ่มขึ้นเป็นร้อยละ 15.1

ในสหราชอาณาจักร สถาบัน IPPR รายงานว่า "กว่าห้าล้านคน หรือกว่าหนึ่งในห้า (ร้อยละ 23) ของลูกจ้างทั้งหมด ได้รับค่าแรงน้อยกว่า £6.67 ต่อชั่วโมงในเดือนเมษายน ค.ศ. 2006 ... ซึ่งหากทำงาน 35 ชั่วโมงต่อสัปดาห์จะได้รายได้ £9,191 ต่อปี (ก่อนหักภาษีและ National Insurance) "

เส้นแบ่งความยากจนของทางการอินเดีย มีสองมาตรฐานสำหรับชนบทและในเมือง สำหรับผู้อยู่อาศัยในเมืองเส้นแบ่งความยากจนอยู่ที่ 538.60 รูปี (ราว 12 ดอลลาร์สหรัฐ) ต่อเดือน ในขณะที่เส้นแบ่งความยากจนในชนบทอยู่ที่ 356.35 รูปี (ราว 7.50 ดอลลาร์สหรัฐ) ต่อเดือน

## ข้อวิพากษ์
การใช้เส้นแบ่งความยากจนอาจไม่ใช่ตัวชี้วัดที่ดีเพราะการมีรายได้มากน้อยกว่าเส้นแบ่งนั้นก็อาจไม่ได้ทำให้ชีวิตความเป็นอยู่ต่างออกไปอย่างมีนัยสำคัญ ผลแห่งความยากจนมักจะเกิดขึ้นต่อเนื่องมากกว่าจะมีเส้นแบ่งที่ชัดเจน และผลแห่งรายได้ที่น้อยก็ส่งผลกระทบต่อแต่ละคนไม่เหมือนกัน เพื่อก้าวข้ามข้อจำกัดนี้ไป บางครั้งจึงมีการใช้ดัชนีความยากจนแทน

## อ้างอิง

หมวดหมู่:ปัญหาเศรษฐกิจ
หมวดหมู่:สังคมเศรษฐศาสตร์
หมวดหมู่:เศรษฐศาสตร์สวัสดิการ
ปลาแมงป่องยักษ์

**ปลาแมงป่องยักษ์** (; ) ปลาทะเลมีพิษชนิดหนึ่ง จำพวกปลาแมงป่อง (Scorpaenidae)

มีปากกว้าง ส่วนหน้าเว้าเล็กน้อย ครีบอกค่อนข้างกลม ปลายริ้ว ครีบหลังมีก้านสั้น ใต้คางและผิวทั่วทั้งตัวมีติ่งหนังเป็นเส้นริ้วเล็ก ๆ ครีบหางปลายตัดมน มีลำตัวสีแดงหรือสีน้ำตาล มีลายบั้งสีเข้มและลายด่างสีจาง ๆ หางมีบั้งและขอบสีจาง 

เป็นปลาที่มีพฤติกรรมนอนอยู่นิ่ง ๆ ในโพรงหินหรือปะการังใต้น้ำ เพื่อรอฮุบเหยื่อซึ่งได้แก่ ปลาขนาดเล็กต่าง ๆ โดยอยู่ตามลำพังหรือเป็นคู่ พบในแนวปะการังตามชายฝั่ง มีความยาวเต็มที่ประมาณ 35 เซนติเมตร

จัดเป็นปลาที่พบได้บ่อย กระจายพันธุ์ทั่วไปในมหาสมุทรแปซิฟิกและอินเดีย ในน่านน้ำไทยพบเฉพาะฝั่งทะเลอันดามัน 

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:วงศ์ปลาแมงป่อง
หมวดหมู่:ปลามีพิษ
มูนบีมส์

**มูนบีมส์** () เป็นองค์กรการกุศลที่เกี่ยวกับมะเร็งในเด็ก ตั้งอยู่ในเอดินบะระ สกอตแลนด์ ซึ่งได้กลายเป็นประเด็นความขัดแย้งภายในประเทศเป็นอย่างมากใน ค.ศ. 2003 ตามดำเนินการศาล ได้มีการแสดงให้เห็นว่าองค์กรการกุศลนี้มีรายได้เกือบ 3 ล้านปอนด์ในช่วงสี่ปีที่ผ่านมา แต่กลับใช้น้อยกว่า 70,000 ปอนด์สำหรับวัตถุประสงค์การกุศลต่าง ๆ การล่มสลายของมูนบีมส์เป็นหนึ่งในเรื่องราวของเหตุการณ์ที่เกิดขึ้นซึ่งในท้ายที่สุดได้นำไปสู่การปฏิรูปกฎระเบียบของกิจกรรมการกุศลอย่างกว้างขวางในสกอตแลนด์

แม้จะมีความผิดปกติบางอย่างในกิจกรรมการกุศล ซึ่งไม่ได้มีข้อเสนอแนะของการทุจริตอย่างเป็นรูปธรรม รายได้ขององค์กรการกุศลมีสำหรับเพื่อการบริโภคอย่างง่าย ๆ กับส่วนที่เหลือเล็ก ๆ น้อย ๆ เพื่อการฟื้นฟู หนังสือพิมพ์ท้องถิ่นสกอตแลนด์ออนซันเดย์ได้หยิบยกคำของฌอง แมคแฟดเดน ซึ่งเป็นผู้เชี่ยวชาญด้านกฎหมายการกุศลจากมหาวิทยาลัยสแตรธไคลด์ที่กล่าวว่า "นี่เหมือนกับว่าผมว่ามันใหญ่โตเกินไปสำหรับกลุ่มเล็ก ๆ ของกลุ่มอาสาสมัครสำหรับการจัดการและไม่ได้มีความลึกซึ้งจากพวกเขา"

## มูลนิธิ
องค์กรการกุศลมูนบีมส์ก่อตั้งใน ค.ศ. 1992 โดยอดีตพนักงานไปรษณีย์ที่มีชื่อว่าวิลลี พาวเวอร์ ซึ่งเป็นสองปีภายหลังการเสียชีวิตของลูกสาววัย 11 ปีที่มีชื่อว่าเกล เนื่องด้วยโรคมะเร็ง องค์กรดังกล่าวเป็นที่รู้จักภายในประเทศสำหรับการระดมทุนด้วยการขายขนม และอุทิศตนเพื่อช่วยเหลือเด็กที่เป็นโรคมะเร็งรวมถึงครอบครัวของพวกเขา

ใน ค.ศ. 1998 ทางมูนบีมส์ได้จัดตั้งบริษัทการค้าคู่ขนาน ซึ่งเป็นบริษัทจำกัดตามกฎหมายในสหราชอาณาจักร โดยได้ทำข้อตกลงที่จะบริจาคกำไรทั้งหมดเพื่อองค์กรการกุศลมูนบีมส์ นี้เป็นเรื่องสามัญและจัดขึ้นอย่างถูกกฎหมาย ซึ่งจะช่วยให้องค์กรการกุศลดังกล่าวสามารถทำการค้าเชิงพาณิชย์ได้อย่างมีประสิทธิภาพโดยไม่ทำลายกฎระเบียบที่เกี่ยวข้องกับสถานะการกุศลต่าง ๆ

ใน ค.ศ. 1999 มูนบีมส์ได้ช่วยเหลือเด็ก 300 คนในวันหยุด, วันหยุดพักผ่อนนอกบ้าน หรือให้พวกเขาได้มีโอกาสพบกับบุคคลที่มีชื่อเสียง ในเดือนมิถุนายน ค.ศ. 1999 ได้มีการจัดซื้อบ้านวันหยุดขึ้นเป็นครั้งแรกที่ยอร์ก ประเทศอังกฤษ โดยมีจุดประสงค์ในการช่วยเหลือเด็กและครอบครัวของพวกเขาเพื่อความเพลิดเพลินไปกับการพักผ่อนระยะสั้นเมื่อออกจากบ้าน มูนบีมส์มีบ้านวันหยุดสามหลังเมื่อช่วงเวลาที่มูนบีมส์ล่มสลาย โดยเป็นสองหลังในบริติชไอลส์ กับอีกหนึ่งหลังในรัฐฟลอริดา สหรัฐอเมริกา

## อ้างอิง

หมวดหมู่:การกุศลเด็ก
หมวดหมู่:องค์การมะเร็ง
หมวดหมู่:ก่อตั้งในปี พ.ศ. 2535
เจ้าชายไรส์ แอพ กรูฟฟีดด์

**เจ้าชายไรส์ แอพ กรูฟฟีดด์** หรือ **แอพ กรูฟฟีดด์** () เป็นผู้ปกครองของอาณาจักรแห่งเดเฮยูบาร์ธ ในประเทศเวลส์ทางใต้ในช่วงปี ค.ศ. 1155 - 1197 ปัจจุบันพระองค์เป็นที่รู้จักกันทั่วไปว่า **พระเจ้าไรส์** พระองค์มักใช้พระนาม **เจ้าชายกรรมสิทธิ์แห่งเดเฮยูบาร์ธ** หรือ **เจ้าชายแห่งเซาธ์เวลส** แต่ทั้งสองเอกสารได้รับการรักษาที่พระองค์ใช้พระนาม **เจ้าชายแห่งเวลส์** หรือ **เจ้าชายแห่งเวลส์** เจ้าชายไรส์เป็นหนึ่งในเจ้าชายแห่งเวลส์ที่ประสบความสำเร็จสูงสุดและมีอำนาจ และหลังจากการสิ้นพระชนม์ของเจ้าชายโอเวนกวินเนดด์ แห่งอาณาจักรกวินเนดด์ ในปี ค.ศ.  1170 อำนาจที่โดดเด่นเป็นของประเทศเวลส์

พระราชอัยกาของเจ้าชายไรส์ คือ พระเจ้าไรส์ แอพ เทวด์ เป็นกษัตริย์แห่งอาณาจักรเดเฮยูบาร์ธ และถูกลอบปลงพระชนม์ในบรีคอน ปี ค.ศ. 1093 โดย Bernard de Neufmarché หลังจากที่พระองค์สิ้นพระชนม์ ดินแดนอาณาจักรเดเฮยูบาร์ธส่วนใหญ่ ถูกยึดครองโดย นอร์มัน พระราชบิดาของเจ้าชายไรส์ คือ เจ้าชายกรูฟฟีดด์ แอพ ไรส์ ในที่สุดก็สามารถที่จะกลายเป็นผู้ปกครองส่วนเล็ก และดินแดนยิ่งจะกลับมาโดยพระราชเชษฐาของเจ้าชายไรส์  หลังจากการสิ้นพระชนม์ของเจ้าชายกรูฟฟีดด์ เจ้าชายไรส์ได้กลายมาเป็นผู้ปกครองแห่งอาณาจักรเดเฮยูบาร์ธในปี ค.ศ. 1155 พระองค์ถูกบังคับให้ส่งไปยังพระเจ้าเฮนรีที่ 2 แห่งอังกฤษ ในปี ค.ศ. 1158 พระเจ้าเฮนรีที่ 2 ได้รุกรานอาณาจักรเดเฮยูบาร์ธ และปลดเจ้าชายไรส์ออกจากดินแดนของพระองค์และจับพระองค์เข้าคุก

## อ้างอิง

## แหล่งข้อมูลอื่น
*The last campaign of Rhys ap Gruffydd, from www.castlewales.com
*Places and artifacts associated with Rhys ap Gruffudd from Gathering the Jewels 

หมวดหมู่:บุคคลที่เกิดในปี พ.ศ. 1675
หมวดหมู่:บุคคลที่เสียชีวิตในปี พ.ศ. 1740
เนโมฟีลา

***เนโมฟีลา*** () เป็นชื่อสกุลไม้ดอกในวงศ์*[[วงศ์หญ้างวงช้าง|หญ้างวงช้าง]]*

ไม้ชนิดต่าง ๆ ในสกุล *เนโมฟีลา* โดยเฉพาะชนิด *N. menziesii* มีชื่อสามัญในภาษาอังกฤษว่า "baby blue-eyes" (นัยน์ตาสีฟ้าของทารก) ส่วนชนิด *N. parviflora* มีชื่อสามัญว่า "Smallflower baby blue-eyes" และชนิด *N. spatulata* มีชื่อสามัญว่า "Sierra baby blue-eyes" ข้อยกเว้นมีชนิดเดียวคือ *N. maculata* ที่ใช้ชื่อสามัญว่า "ไฟฟ์สปอต" (Fivespot)

ไม้ส่วนใหญ่ในสกุลนี้ส่วนใหญ่เป็นไม้ประจำถิ่นของภาคตะวันตกสหรัฐอเมริกา บางชนิดพบได้ในภาคตะวันออกเฉียงใต้ของสหรัฐอเมริกา ในภาคตะวันตกของประเทศแคนาดา และในประเทศเม็กซิโก ปรกติแล้ว ไม้สกุลนี้โดยเฉพาะชนิด *N. menziesii* มักขายสำหรับใช้ทำสวน

## นาม

คำว่า *เนโมฟีลา* มีความหมายว่า รักป่าละเมาะ (woodland loving หรือ a grove to love) มาจากคำในภาษาละตินว่า "เนมัส" (nemus) แปลว่า ป่าละเมาะ และคำในภาษากรีกว่า "ฟีลอส" (philos) แปลว่า รัก

## ลักษณะ

ไม้ทุกชนิดในสกุลนี้เป็นไม้ปีเดียวและส่วนใหญ่บานในฤดูใบไม้ผลิ โดยทั่วไปมีองค์ประกอบดังนี้

* ดอกประกอบด้วยกลีบห้ากลีบ มีสัณฐานดังระฆังหรือถ้วย มีสีม่วง ฟ้า หรือขาว บางทีก็มีแต้มหรือจุด และมีเกสรเพศผู้อยู่ในตัว
* ใบนั้นเลี้ยงเดี่ยว เรียงสลับและเรียงตรงกันข้าม ก้านใบมีหนาม และตัวใบมีผิวหยาบ
* ผลนั้นกว้างราว ๆ สองถึงเจ็ดมิลลิเมตร มีสัณฐานรีจนถึงกลม มีขน และมักมีกระเปาะหุ้ม
* เมล็ดนั้นกลม เรียบ แต่ยับย่นหรือบุ๋ม ที่ปลายหนึ่งมีติ่ง (appendage) ทรงกรวยไร้สีด้วย

## การขึ้น

ไม้ในสกุล *เนโมฟีลา* ส่วนใหญ่เป็นไม้ประจำถิ่นของสหรัฐอเมริกา, (ในรัฐแอละแบมา อาร์คันซอ แคลิฟอร์เนีย โคโลราโด เดลาแวร์ ฟลอริดา จอร์เจีย ไอดาโฮ อิลลินอยส์ เคนตักกี้ ลุยเซียนา แมริแลนด์ มิสซิสซิปปี้ มอนแทนา เนวาดา ภาคเหนือ แคโรไลนา โอคลาโฮมา ออริกอน เซาท์แคโรไลนา เทนเนสซี เท็กซัส ยูทาห์ เวอร์จิเนีย วอชิงตัน เวสต์เวอร์จิเนีย และไวโอมิง) แคนาดา (ในจังหวัดอัลเบอร์ตาและบริติชโคลัมเบีย) และเม็กซิโก

ไม้ในสกุลนี้บางชนิดมีการกระจายตัวที่จำกัด เช่น ชนิด *Nemophila menziesii* นั้นถูกพบที่ภาคตะวันตกของสหรัฐอเมริกาเท่านั้น โดยเฉพาะในแคลิฟอร์เนีย ชนิด *Nemophila heterophylla* ถูกพบแค่ในตอนเหนือและตอนกลางของแคลิฟอร์เนีย ส่วนชนิด *N. heterophylla* นั้นขึ้นมากที่สุดในเทศมณฑลมาริน เช่นที่เขาแหวน เป็นต้น

## ชนิด

สกุล *เนโมฟีลา* ประกอบด้วยไม้สิบสามชนิดดังนี้

นอกจากนี้ชนิด *N. menziesii*, *N. parviflora* และ *N. pulchella* ยังมีพันธุ์ย่อยอีกเป็นอันมาก

## ระเบียงภาพ


ไฟล์:Flower-center134343.jpg|ณ ศูนย์บุปฝชาติจังหวัดเฮียวโงะ (Hyogo Prefectural Flower Center) ประเทศญี่ปุ่น
ไฟล์:Baby blue-eyes,Nemophila,Hitachinaka-city,Japan.jpg|ณ เมืองฮิตะชินะกะ จังหวัดอิบะระกิ ประเทศญี่ปุ่น
ไฟล์:Nemophila20100509.JPG |ณ เมืองฮิตะชินะกะ จังหวัดอิบะระกิ ประเทศญี่ปุ่น
ไฟล์:Baby Blue Eyes o.jpg | ในสหรัฐอเมริกา


## เชิงอรรถ

## อ้างอิง
* Jepson Flora Project (1993) : Nemophila
* USDA National Resource Conservation Service PLANTS Database
* Calflora

หมวดหมู่:วงศ์หญ้างวงช้าง
หมวดหมู่:พฤกษชาติแคลิฟอร์เนีย
ไอ มิยาซาโตะ

**ไอ มิยาซาโตะ** (; 19 มิถุนายน ค.ศ. 1985 — ) เป็นนักกอล์ฟหญิงสัญชาติญี่ปุ่น ปัจจุบันเล่นอยู่ใน แอลพีจีเอทัวร์ และ เจแปนแอลพีจีเอทัวร์ (JLPGA) เธอเคยถูกจัดให้เป็น นักกอล์ฟหญิงหมายเลข 1 ของโลก จากการจัดอันดับนักกอล์ฟหญิงทั่วโลก ในปี 2010

## ประวัติ
มิยาซาโตะ เกิดที่จังหวัดโอกินาวะ ประเทศญี่ปุ่น เริ่มเป็นนักกอล์ฟสมัครเล่นตั้งแต่ปี 2003 มิยาซาโตะชนะการแข่งขันในเจแปนแอลพีจีเอทัวร์ รายการ the Dunlop Ladies Open in Miyagi ซึ่งในตอนนั้นเป็นช่วงเวลาที่เธอเข้าศึกษาในระดับมัธยมปลายพอดี

## สู่การเล่นอาชีพ
มิยาซาโตะ เข้าสู่เจแปนแอลพีจีเอทัวร์ โดยเป็นผู้เล่นหน้าใหม่ในปี 2004 และเธอสามารถคว้าแชมป์ได้ 5 รายการในปีนั้น, ในเดือนกุมภาพันธ์ ปี 2005 เธอเป็นตัวแทนของประเทศญี่ปุ่น (ร่วมกับ รูอิ คิตาดะ) เข้าร่วมการแข่งขัน Women's World Cup of Golf และเป็นผู้ชนะในปีนั้น ในปี 2005 เธอชนะ 6 รายการเจแปนแอลพีจีเอทัวร์ และทำเงินรางวัลเป็นอันดับที่ 2 ของทัวร์ รองจาก ยูริ ฟูโดะ

ในปี 2005 มิยาซาโตะชนะรายการเมเจอร์ Japan Open Championship ในขณะที่เธออายุเพียง 20 ปี ทำให้เธอกลายเป็นผู้เล่นที่อายุน้อยที่สุดที่ชนะรายการเมเจอร์ของเจแปนแอลพีจีเอทัวร์

ในการแข่งขัน LPGA Qualifying Tournament ในเดือนธันวาคม ปี 2005, มิยาซาโตะสามารถผ่านการคัดเลือกเข้าสู่แอลพีจีเอทัวร์ในปี 2006 ได้สำเร็จ และย้อนกลับไปที่ประเทศญี่ปุ่น ในวันที่ 15 ธันวาคม เธอได้ลงเล่นรอบเปิดของการแข่งขันรายการ Okinawa Open ซึ่งเธอเป็นนักกอล์ฟหญิงชาวญี่ปุ่นคนแรกที่ได้ลงแข่งขันในการแข่งขันระดับมืออาชีพของผู้ชายในประเทศ ถึงแม้เธอจะไม่สามารถผ่านการตัดตัวเข้าไปเล่นในรอบสุดท้ายได้ก็ตาม

หลังจากเข้าสู่แอลพีจีเอทัวร์มาเป็นปีที่ 4 ในปี 2009 มิยาซาโตะชนะการแข่งขันรายการแรกคือรายการ Evian Masters ที่ประเทศฝรั่งเศส โดยการเอาชนะ โซฟี กุสตาฟสัน ในการเล่นเพลย์ออฟหลุมแรก

ในปี 2010 เธอชนะ 4 จาก 9 รายการแรกในแอลพีจีเอทัวร์ และกลายเป็นนักกอล์ฟหญิงหมายเลข 1 ของโลก ในวันที่ 21 มิถุนายน แต่เพียงอาทิตย์เดียวก็เสียตำแหน่งให้กับ คริสตี เคอร์ นักกอล์ฟสาวอเมริกัน ก่อนที่มิยาซาโตะจะขึ้นมาเป็นมือ 1 ของโลกอีกครั้ง ในวันที่ 19 กรกฎาคม

ในเดือนสิงหาคม มิยาซาโตะชนะรายการที่ 5 ในปี 2010 ทำให้เธอกลับมาเป็นมือ 1 ของโลกอีกครั้งหนึ่ง หลังจากเสียตำแหน่งให้กลับ คริสตี้ เคอร์ ไป แต่แล้วในวันที่ 25 ตุลาคม เธอก็ต้องเสียตำแหน่งมือ 1 ของโลกอีกครั้ง ให้กับ คริสตี้ เคอร์ คนเดิม

ในเดือนเมษายน ปี 2012 มิยาซาโตะชนะรายการที่ 8 ในการเล่นแอลพีจีเอ คือรายการ LPGA Lotte Championship ที่ฮาวาย โดยเอาชนะอันดับที่ 2 ได้แก่ อซาฮารา มูโนซ และมีนา ลี

พี่ชายของมิยาซาโตะ คือ คิโยชิ มิยาซาโตะ และยูซากุ มิยาซาโตะ เป็นนักกอล์ฟอาชีพเช่นเดียวกัน มิยาซาโตะนั้นไม่ได้มีความเกี่ยวข้องทางเชื้อสายกับมิกะ มิยาซาโตะ นักกอล์ฟชาวญี่ปุ่น ที่เล่นอยู่ในแอลพีจีเอทัวร์แต่อย่างใด

## ผลงาน
### แชมป์ในแอลพีจีเอทัวร์ (9)

**สถิติเพลย์ออฟ (1–0)**

### รายการอื่นๆ (16)
*เจแปนแอลพีจีเอทัวร์ (15)
*รายการ Women's World Cup of Golf ในปี 2005 (ร่วมกับ รุอิ คิตาดะ)

## อ้างอิง

## แหล่งข้อมูลอื่น
* เว็บไซต์ทางการ
* ประวัติในแอลพีจีเอทัวร์ 
* ประวัติในเจแปนแอลพีจีเอทัวร์ 
* ประวัติในเลดี้ส์ยูโรเปี้ยนทัวร์

หมวดหมู่:นักกอล์ฟอาชีพหญิงชาวญี่ปุ่น
หมวดหมู่:บุคคลจากจังหวัดโอกินาวะ
รายพระนามเจ้าผู้ครองรัฐกาตาร์

**เจ้าผู้ครองรัฐกาตาร์** หรือ **เอมีร์แห่งรัฐกาตาร์** เป็นตำแหน่งสำหรับประมุขแห่งรัฐกาตาร์ โดยจะมาจากราชวงศ์อาล ษานี ราชวงศ์และรัฐกาตาร์ได้รับการสถาปนาขึ้นในปี ค.ศ. 1850 โดยมุฮัมมัด บิน อาล ษานี ราชวงศ์อาล ษานีสืบเชี้อสายมาจากบะนูตะมีม หนึ่งของชนเผ่าที่ใหญ่ที่สุดในคาบสมุทรอาหรับ

## รายพระนามเจ้าผู้ครองรัฐกาตาร์ (1847–ปัจจุบัน)

## สันตติวงศ์
ผู้สืบทอดฐานะเจ้าผู้ครองรัฐของกาตาร์จะได้รับการกำหนดโดยการคัดเลือกภายในราชวงศ์อาล ษานี

ก
*
สภาปกครองโรมัน

[thumb|200px|ตราอาร์มของ[สันตะสำนัก]]
**สภาปกครองโรมัน** ( *กูเรียโรมานา*) เป็นองค์การปกครองของสันตะสำนัก ที่จัดตั้งขึ้นเพื่อบริหารงานในคริสตจักรโรมันคาทอลิกทั้งหมดร่วมกับพระสันตะปาปา

คำว่า กูเรีย ในภาษาละตินแปลว่า ราชสำนัก ดังนั้น กูเรียโรมานา จึงแปลตามตัวอักษรว่า *ราชสำนักโรม* ซึ่งหมายถึงสำนักสันตะปาปา และมีหน้าที่ช่วยเหลือพระสันตะปาปาในการบริหารปกครองศาสนจักร จึงมีลักษณะคล้ายกับรัฐบาลในฝ่ายอาณาจักร และมีสมณะกระทรวงทำหน้าที่คล้ายกระทรวง

สภาปกครองโรมันประกอบด้วยองค์กรในระดับต่าง ๆ ดังนี้

;สำนักเลขาธิการแห่งรัฐวาติกัน
สำนักเลขาธิการแห่งรัฐวาติกัน (The Secretariat of State) เป็นองค์กรที่เก่าแก่ที่สุดในสภาปกครองโรมัน ก่อตั้งมาตั้งแต่ราวคริสต์ศตวรรษที่ 15 ถือเป็นรัฐบาลของคริสตจักรโรมันคาทอลิก มีพระคาร์ดินัลเลขาธิการแห่งรัฐเป็นหัวหน้า มีหน้าที่ดูแลเกี่ยวกับบทบาททางการเมืองและการทูตของสันตะสำนัก
;สมณะกระทรวง
สมณะกระทรวง (Congregations) เป็นองค์การปกครองส่วนกลางของคริสตจักรโรมันคาทอลิก มีสมณมนตรีซึ่งล้วนแต่มีสมณศักดิ์เป็นพระคาร์ดินัลเป็นหัวหน้า
;ศาลชำนัญพิเศษ
ศาลชำนัญพิเศษ (Tribunals) ของสันตะสำนักประกอบด้วย สมณทัณฑสถาน โรมันโรตา และศาลชำนัญพิเศษสูงสุดแห่งพระสมณนาม
;สมณะทบวง 
สมณะทบวง (Pontifical Councils) คือกลุ่มตัวแทน ซึ่งรวมเป็นองค์กรขนาดกลางช่วยเหลือพระสันตะปาปาในการจัดการด้านต่าง ๆ แต่ละสมณะทบวงมีพระคาร์ดินัลหรืออัครมุขนายกเป็นประธาน
;สมัชชามุขนายก
สมัชชามุขนายก (Synod of Bishops) ก่อตั้งขึ้นสมัยสังคายนาวาติกันครั้งที่สอง ถือเป็นคณะที่ปรึกษาของพระสันตะปาปาในการตัดสินใจ สมาชิกของสมัชชาคัดเลือกมาจากมุขนายกจากภูมิภาคต่าง ๆ ทั่วโลก โดยมีพระสันตะปาปาดำรงตำแหน่งประธานสมัชชา
;สำนักงาน 
สำนักงาน (Offices) มีอยู่ 3 สำนักงาน ทำหน้าที่ดูแลการเงินและทรัพย์สินของศาสนจักร
;สมณะกรรมาธิการ
สมณะกรรมาธิการ (Pontifical Commissions) คือคณะกรรมาธิการที่พระสันตะปาปาทรงแต่งตั้งขึ้นจากชาวคาทอลิกผู้เชี่ยวชาญเฉพาะด้าน 
;องครักษ์สวิส
องครักษ์สวิส (Swiss Guard) เป็นทหารชาวสวิสที่ทำนหน้าที่รักษาความปลอดภัยให้กับพระสันตะปาปาและศาสนพิธีต่าง ๆ 
;สำนักงานแรงงานแห่งสันตะสำนัก
สำนักงานแรงงานแห่งสันตะสำนัก (Labour Office of the Apostolic See) เป็นหน่วยงานที่สมเด็จพระสันตะปาปาจอห์น ปอลที่ 2 ทรงตั้งขึ้น มีหน้าที่รับผิดชอบเรื่องแรงงานสัมพันธ์ระหว่างสันตะสำนักกับเหล่าลูกจ้าง
;สมณบัณฑิตยสถาน
สมณบัณฑิตยสถาน (Pontifical Academies) เป็นสมาคมผู้คงแก่เรียนที่ก่อตั้งโดยสันตะสำนัก ปัจจุบันมีสมณบัณฑิตยสถานอยู่ทั้งสิ้น 11 แห่ง ตั้งอยู่ภายในนครรัฐวาติกัน กรุงโรม

## อ้างอิง

*
หมวดหมู่:นครรัฐวาติกัน
ไบรอัน คริสโตเฟอร์

**ไบรอัน คริสโตเฟอร์ ลอว์เลอร์** (Brian Christopher Lawler;  - ) เป็นนักมวยปล้ำอาชีพชาวอเมริกันในนาม **แกรนด์ มาสเตอร์ เซ็กซี** (Grand Master Sexay) เป็นลูกชายของตำนานนักมวยปล้ำที่ยิ่งใหญ่ตลอดการอย่าง เจอร์รี ลอว์เลอร์ และเป็นพี่น้องของกรรมการมวยปล้ำ เควิน คริสเตียน เขาประสบความสำเร็จโดยการเป็นแชมป์แท็กทีมของสมาคม WWE ร่วมกับ สก็อตตี ทู ฮอตตี ปัจจุบันเขาได้เสียชีวิตลงด้วยวัย 46 ปีโดยการแขวนคอตัวเองในห้องขัง หลังจากที่ถูกจับกุมในข้อหาไม่จ่ายค่าที่พักโรงแรม

## ผลงาน
***Hoosier Pro Wrestling**
**HPW Tag Team Championship (1 time) - with Doug Gilbert
***Lethal Attitude Wrestling**
**LAW Heavyweight Championship (1 time)
***Memphis Superstars of Wrestling**
**MSW Junior Heavyweight Championship (1 time)
***[[Memphis Wrestling]]**
**Memphis Wrestling Southern Heavyweight Championship (1 time)
**Memphis Wrestling Television Championship (1 time)
***[[National Wrestling Alliance]]**
**NWA North American Tag Team Championship (1 time) – with Spellbinder
***[[National Wrestling Alliance|NWA New South]]**
**New South Heavyweight Championship (1 time)
***Powerhouse Championship Wrestling**
**PCW Light Heavyweight Championship (1 time)
***[[Power Pro Wrestling]]**
**PPW Television Championship (1 time)
***[[Pro Wrestling Illustrated]]**
**PWI ranked him #**367** of the 500 best singles wrestlers of the "PWI Years" in 2003
***Ultimate Christian Wrestling**
**UCW Tag Team Championship (1 time) - with Billy Jack
***[[United States Wrestling Association]]**
**USWA Heavyweight Championship (26 times)
**USWA Junior Heavyweight Championship (1 time)
**USWA Southern Heavyweight Championship (8 times)
**USWA Texas Heavyweight Championship (1 time)
**USWA World Tag Team Championship (6 times) - with Big Black Dog (1), Scotty Anthony (1), Jeff Jarrett (2), Eddie Gilbert (1) and Wolfie D (1)
**GWF Light Heavyweight Championship (2 times)
***[[WWE|World Wrestling Federation]]**
**WWF Tag Team Championship (1 time) - with Scotty 2 Hotty

## อ้างอิง

## แหล่งข้อมูลอื่น
*Online World Of Wrestling Profile
*Too Cool Profile at Online World Of Wrestling

หมวดหมู่:นักมวยปล้ำอาชีพชาวอเมริกัน
2013 แอลพีจีเอทัวร์

**2013 แอลพีจีเอทัวร์** เป็นฤดูกาลการแข่งขันกอล์ฟของสตรีจากทั่วโลก โดยในปีนี้เริ่มต้นฤดูกาลในการแข่งขันแรกที่ประเทศออสเตรเลีย เมื่อวันที่ 14 กุมภาพันธ์ 2013 และสิ้นสุดฤดูกาลในรายการสุดท้ายที่ฟลอริดา ในวันที่ 24 พฤศจิกายน 2013

## ตารางการแข่งขันและผลการแข่งขัน
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน

*รายการแข่งขันที่แสดงเป็น **ตัวหนา** หมายถึงรายการเมเจอร์
* ลิเดีย โค ชนะการแข่งขันรายการ ซีเอ็น คะเนเดียน วีเมนส์ โอเพ่น 2 ปีติดต่อกัน โดยในขณะนั้นเธอยังเป็นมือสมัครเล่น (amateur) เงินรางวัลจึงตกเป็นของ คารีน อิแชร์ ผู้ซึ่งได้อันดับที่ 2

## สถิติประจำฤดูกาล
**ผู้นำอันดับเงินรางวัล**

''ดูอันดับทั้งหมด'' 

**ผู้นำอันดับคะแนนเฉลี่ย**

''ดูอันดับทั้งหมด'' 

## รางวัลประจำปี
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
***รางวัลผู้เล่นยอดเยี่ยมแห่งปี** มอบให้กับผู้เล่นที่ทำคะแนนสะสมตลอดทั้งปีได้สูงที่สุด
**ชนะเลิศ:  อินบี ปาร์ค  
**รองชนะเลิศ:  ซูซาน เพตเตอร์สัน

***รางวัลถ้วยโทรฟี่** มอบให้ผู้เล่นที่ทำสกอร์เฉลี่ยต่ำที่สุดในปีนั้น
**ชนะเลิศ:  สเตซี ลูอิส  
**รองชนะเลิศ:  ซูซาน เพตเตอร์สัน

***รางวัลผู้เล่นหน้าใหม่ยอดเยี่ยมแห่งปี** มอบให้ผู้เล่นหน้าใหม่ที่ทำคะแนนสะสมตลอดทั้งปีได้สูงที่สุด
**ชนะเลิศ:  โมรียา จุฑานุกาล  
**รองชนะเลิศ:  แคโรไลน์ แมสสัน

## อ้างอิง

## แหล่งข้อมูลอื่น
* เว็บไซต์หลัก

หมวดหมู่:แอลพีจีเอ
รักร้อยล้าน

ละครเรื่อง รักร้อยล้าน ออกอากาศทางสถานีโทรทัศน์สีกองทัพบกช่อง 7 ทุกวันจันทร์ - อาทิตย์ เวลา 18.40 - 19.50 น. บทประพันธ์ : ภิญโญ  บทโทรทัศน์ : สรรพชัย  เกิดอุทัย

## อ้างอิง
* http://www.prvariety.com/drama_news.php?id=660 

## แหล่งข้อมูลอื่น
* 

หมวดหมู่:ละครโทรทัศน์ไทย
เวสต์ไอแลนด์

**เวสต์ไอแลนด์** () เป็นศูนย์กลางของหมู่เกาะโคโคส (คีลิง) มีประชากรประมาณ 120 คน เกาะนี้มีประชากรน้อยกว่าเกาะที่เป็นที่อยู่อาศัยอีกเกาะ (อีกเกาะคือ เกาะโฮม) ที่นี่มีสนามบินที่ถูกสร้างขึ้นในช่วงสงครามโลกครั้งที่สอง เช่นเดียวกับทุกหน่วยงานราชการก็มี สนามบิน ร้านขายของชำ และที่พักของนักท่องเที่ยว

## แหล่งข้อมูลอื่น
* Cocos tourism 

หมวดหมู่:หมู่เกาะโคโคส (คีลิง)
สฟาลบาร์และยานไมเอน

thumbnail|250px|สฟาลบาร์และยานไมเอน

**สฟาลบาร์และยานไมเอน** () เป็นดินแดนของประเทศนอร์เวย์ มีศูนย์กลางการบริหารดินแดนอยู่ที่ลองเยียร์เบียน ประกอบไปด้วยหมู่เกาะสฟาลบาร์และเกาะยานไมเอน ดินแดนนี้ถือเป็นดินแดนพิเศษของนอร์เวย์ภายใต้สนธิสัญญาสฟาลบาร์ และถือว่าที่นี่เป็นเขตปลอดทหาร

## อ้างอิง

## บรรณานุกรม
* 
* 

## แหล่งข้อมูลอื่น
* Spitsbergen-svalbard.com - Information and more than 10.000 beautiful photos from Spitsbergen in triplogs

หมวดหมู่:ประเทศนอร์เวย์
สุรสิทธิ์ ตรีทอง

**สุรสิทธิ์ ตรีทอง**  (เกิด 3 กันยายน พ.ศ. 2503)  เป็นนักการเมืองชาวไทย อดีตสมาชิกสภาผู้แทนราษฎร แบบสัดส่วน สังกัดพรรคประชาธิปัตย์ อดีตนายกองค์การบริหารส่วนจังหวัดจังหวัดแม่ฮ่องสอน อดีตสมาชิกวุฒิสภา อดีตนายกสมาคมกีฬาจังหวัดแม่ฮ่องสอน และอดีตรองนายกองค์การบริหารส่วนจังหวัดแม่ฮ่องสอน

## ประวัติ
สุรสิทธิ์ เกิดเมื่อวันที่ 3 กันยายน พ.ศ. 2503 ที่อำเภอเมืองแม่ฮ่องสอน จังหวัดแม่ฮ่องสอน สำเร็จการศึกษาระดับมัธยมศึกษาตอนต้น จากโรงเรียนจองคำ ระดับปริญญาตรี คณะนิเทศศาสตร์ สาขาสื่อสารการเมืองและบูรณาการ จากมหาวิทยาลัยเกริก ระดับปริญญาโท คณะนิเทศศาสตร์ สาขาสื่อสารการท่องเที่ยวและบันเทิง จากมหาวิทยาลัยเกริก และระดับปริญญาเอก ปริญญารัฐประศาสนศาสตรมหาบัณฑิตกิตติมศักดิ์ สาขาการปกครองท้องถิ่น จากมหาวิทยาลัยราชภัฏเชียงใหม่

เป็นผู้ที่มีส่วนช่วยในการพัฒนาทางการศึกษาโดยเป็นผู้ร่วมก่อตั้งมหาวิทยาลัยราชภัฏเชียงใหม่ วิทยาเขตแม่ฮ่องสอน และพิจารณาสนับสนุนงบประมาณองค์การบริหารส่วนจังหวัดในการดำเนินการ

## การทำงาน
### การเมืองท้องถิ่น
สุรสิทธิ์ เข้าสู่การเมืองโดยเป็นสมาชิกสภาองค์การบริหารส่วนจังหวัดแม่ฮ่องสอน (24 ธันวาคม พ.ศ. 2538 – 18 มีนาคม พ.ศ. 2545) ได้รับเลือกเป็นรองนายกองค์การบริหารส่วนจังหวัดแม่ฮ่องสอน (19 มีนาคม พ.ศ. 2543) สมัยธนิต ไผ่ตรง และนายกองค์การบริหารส่วนจังหวัดแม่ฮ่องสอน ตั้งแต่ 19 มีนาคม พ.ศ. 2545 จนถึง 4 กุมภาพันธ์ พ.ศ. 2547 ต่อมาในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรก กำหนดจัดขึ้นในวันที่ 14 มีนาคม พ.ศ. 2547 ได้รับเลือกตั้งเป็นนายกองค์การบริหารส่วนจังหวัดแม่ฮ่องสอน

### สมาชิกสภาผู้แทนราษฎร
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ได้ลงสมัครสมาชิกสภาผู้แทนราษฎร แบบสัดส่วน กลุ่ม 1 สังกัดพรรคประชาธิปัตย์ และได้รับการเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ ลำดับที่ 56 ในสังกัดพรรคประชาธิปัตย์เช่นเดิม แต่ไม่ได้รับเลือกตั้ง

### สมาชิกวุฒิสภา
ในปี พ.ศ. 2562 ได้รับแต่งตั้งเป็นสมาชิกวุฒิสภา ลำดับที่ 223

## เครื่องราชอิสริยาภรณ์

## อ้างอิง

## แหล่งข้อมูลอื่น
* สภาผู้แทนราษฎร ชุดที่ 23 

หมวดหมู่:ชาวไทยเชื้อสายไทใหญ่
หมวดหมู่:นักการเมืองจากจังหวัดแม่ฮ่องสอน
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคประชาธิปัตย์
หมวดหมู่:บุคคลจากวิทยาลัยสื่อสารการเมือง มหาวิทยาลัยเกริก
หมวดหมู่:ผู้ได้รับปริญญากิตติมศักดิ์จากมหาวิทยาลัยราชภัฏเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร

**คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร** (, ย่อ: AAIC) เป็นคณะกรรมการสอบสวนอุบัติเหตุของอากาศยานในประเทศไทย ในสังกัดสำนักมาตรฐานการบิน สำนักงานการบินพลเรือนแห่งประเทศไทย กระทรวงคมนาคม

## ดูเพิ่ม

* เลาดาแอร์ เที่ยวบินที่ 004
* วัน-ทู-โก แอร์ไลน์ เที่ยวบินที่ 269

## อ้างอิง

## แหล่งข้อมูลอื่น
* "คำสั่งกระทรวงคมนาคม ที่ ๓๗๕/๒๕๕๐ เรื่อง การสอบสวนอุบัติเหตของอากาศยาน." (Archive) กฎกระทรวงก่อตั้งคณะกรรมการฯ ออกเมื่อวันที่ 5 พฤศจิกายน 2550

หมวดหมู่:กระทรวงคมนาคม
หมวดหมู่:การขนส่งในประเทศไทย
หมวดหมู่:การบินพลเรือน
คิส (พินบอล)

เกม**[[พินบอล]]**ในธีมของ**[[คิส (วงดนตรีอเมริกัน)|คิส]]** มีอยู่หลายแบบทั้งที่เป็นของจริงและเป็นวิดีโอเกมที่ได้รับการผลิตขึ้นในช่วงทศวรรษที่ผ่านมา โดยเริ่มจากเครื่องบอลลีที่ได้คิดค้นขึ้นในเดือนมกราคม ค.ศ. 1978 

## เครื่องพินบอล
ใน ค.ศ. 1978 เครื่องพินบอลคิสในระบบอาเขดรุ่นแรกได้รับการแนะนำโดยบอลลี และสามารถทำยอดหมุนเวียนในเกณฑ์ดีในช่วงทศวรรษที่ 1980  ใน ค.ศ. 1978 แบร์รี อิมฮอฟ ได้ประกาศ "จะมีเครื่องคิส 20,000 เครื่อง" ในเดือนกันยายน ค.ศ. 2006 ก็ได้รับการประกาศว่าจะมีเครื่องหยอดเหรียญคิสชุดใหญ่ที่ได้อนุญาตสิทธิแก่ไอคัพ

เจ้าของเครื่องพินบอลคิสที่มีชื่อเสียง ได้แก่ เทรนท์ เรซนอร์ แห่งวงไนน์อินช์เนลส์ และมาร์ค เดอลีออง แห่งวงเดอะเมนเตอร์และอาเดมา ตลอดจนนักเขียนเดนเวอร์โพสต์และบทความฮอกกี้ในสปอร์ตสอิลลัสเตรทด์อย่างเอเดรียน เดเตอร์

## ซอฟต์แวร์

ใน ค.ศ. 2001 เกมพินบอลคิสได้รับการพัฒนาโดยไวลด์ไฟร์สตูดิโอ และจัดจำหน่ายโดยโกลบอลสตาร์ซอฟต์แวร์ โดยได้รับการเปิดตัวสำหรับระบบเพลย์สเตชัน

#### รูปแบบการเล่น
เกี่ยวกับรูปแบบการเล่น "ทำการตีเป้าหมายโดยรอบเพื่อการเริ่มการแสดงของวงคิส หลังจากนั้นให้ทำการตีเป้าหมายให้มากขึ้นเพื่อการแสดงมีความสมบูรณ์ ทำการตีลูกเหล็กได้โดยการกดปุ่ม เพียงเพื่อให้ลูกเคลื่อนที่ไปตามทิศทางที่คุณกด" เกม "มีสองตู้ ซึ่งได้แก่ *ออบลิเวียน* และ *เนเธอร์เวิลด์*"

#### การตอบรับ

เจฟฟ์ แกร์สมานน์ แห่งเกมสปอตกล่าวว่า "การควบคุมเกมพินบอลคิสได้ทำให้เสียทั้งความเป็นวงคิสและแนวคิดของวิดีโอเกมพินบอลจนเป็นของที่แทบไม่มีใครรู้จักเกือบทั้งหมด....การเสิร์ฟลูกในเกมพินบอลคิสไม่มีวัตถุประสงค์ที่เป็นประโยชน์ใด ๆ แฟนเพลงวงคิสจะผิดหวังเนื่องด้วยขาดความชัดเจนในความเป็นวงคิส และแฟนเกมพินบอลก็จะผิดหวังเนื่องด้วยขาดความชัดเจนในความเป็นเกมพินบอล แม้อยู่ราคาที่ต่ำ 9.99 ดอลลาร์ ก็คงไม่มีการต่อรองราคา" ส่วนพอล เดวิดสัน เสริมว่า "แพคเกจ *คิสพินบอล* สำหรับระบบคอมพิวเตอร์ที่บ้านและระบบการเล่นเกมถือว่าไม่ประสบความสำเร็จ"

## อ้างอิง

## แหล่งข้อมูลอื่น
* IPDB entry for ''Kiss'' (Bally)
* IPDB entry for ''Kiss'' (Geiger-Automatenbau)
* *[http://www.klov.com/game_detail.php?game_id=3318 Kiss]* at the *[[Killer List of Videogames]]*

หมวดหมู่:วิดีโอเกมพินบอล
หมวดหมู่:เกมสำหรับเพลย์สเตชัน
รายชื่อถนนในกรุงเทพมหานคร

**รายชื่อและระยะทางของถนนในเขต[[กรุงเทพมหานคร]]** เฉพาะถนนสาธารณะที่อยู่ในความดูแลของหน่วยงานในสังกัดกรุงเทพมหานคร กรมทางหลวง และกรมทางหลวงชนบท รวมทั้งเส้นทางที่ตัดผ่านที่ดินของหน่วยงานราชการอื่นและเส้นทางของเอกชนที่ได้รับการกำหนดให้เป็น "ถนน" อย่างเป็นทางการจากกรุงเทพมหานครแล้ว ทั้งนี้ ไม่รวมเส้นทางที่ใช้สัญจรเฉพาะภายในพื้นที่หน่วยงานราชการ สถาบันการศึกษา บ้านจัดสรร และสถานที่เอกชนซึ่งมักมีการปิดกั้นหรือควบคุมทางเข้าออก

## รายชื่อถนนในปัจจุบัน

## รายชื่อถนนอื่น ๆ
ตารางข้างล่างนี้แสดงชื่อเส้นทางจราจรที่เรียกขานกันทั่วไปว่าเป็น "ถนน" ทั้งเป็นทางการและไม่เป็นทางการ แต่ในปัจจุบัน กรุงเทพมหานคร (โดยคณะกรรมการตั้งชื่อถนน ตรอก ซอยฯ ประจำเขต และ/หรือฝ่ายทะเบียนของแต่ละสำนักงานเขต) ได้กำหนดให้มีฐานะเป็นซอย ซอยแยก หรือซอยแยกย่อยแล้ว

## ดูเพิ่ม
* รายชื่อทางแยกในกรุงเทพมหานคร

## อ้างอิง

## บรรณานุกรม
* กนกวลี ชูชัยยะ. **พจนานุกรมวิสามานยนามไทย : วัด วัง ถนน สะพาน ป้อม.** พิมพ์ครั้งที่ 2. กรุงเทพฯ : ราชบัณฑิตยสถาน, 2548.
* กองนโยบายและแผนงาน. สำนักผังเมือง. กรุงเทพมหานคร. '''รายงานการศึกษา เรื่อง โครงข่ายถนนและทางพิเศษในเขตกรุงเทพมหานคร.'''  [ม.ป.ท.], 2551.
* แขวงการทางกรุงเทพ. "บัญชีแสดงระยะทางและปริมาณในความรับผิดชอบ." [ออนไลน์]. เข้าถึงได้จาก: http://www.doh.go.th/WEB/hwyorg41100/The%20data%20lines/The%20data%20lines.html  [ม.ป.ป.]. สืบค้น 18 กุมภาพันธ์ 2556.
* แขวงการทางสมุทรปราการ. "ระยะทางในความควบคุม." [ออนไลน์]. เข้าถึงได้จาก: http://www.doh.go.th/web/hwyorg41700/images/distance.pdf [ม.ป.ป.]. สืบค้น 18 กุมภาพันธ์ 2556.
* สำนักงานบำรุงทางธนบุรี. "แผนที่แสดงเส้นทางในความควบคุม." [ออนไลน์]. เข้าถึงได้จาก: http://www.doh.go.th/web/hwyorg41900/map1.pdf [ม.ป.ป.]. สืบค้น 18 กุมภาพันธ์ 2556.
* Google แผนที่.


หมวดหมู่:รายชื่อเกี่ยวกับกรุงเทพมหานคร
กระทรวงการต่างประเทศสหรัฐ

**กระทรวงการต่างประเทศสหรัฐ** () เป็นกระทรวงของรัฐบาลกลางสหรัฐ รับผิดชอบด้านกิจการและความสัมพันธ์ระหว่างประเทศของสหรัฐ กระทรวงดังกล่าวก่อตั้งขึ้นในปี ค.ศ. 1789 และเป็นกระทรวงแรกที่ก่อตั้งขึ้น

สำนักงานใหญ่ของกระทรวงฯ ตั้งอยู่ที่อาคารแฮร์รี เอส. ทรูแมน ที่อยู่ 2201 ถนนซี นอร์ธเวสต์ วอชิงตัน ดี.ซี. (NW) ไม่ไกลจากทำเนียบขาวนัก กระทรวงฯ จัดการคณะผู้แทนทางทูตสหรัฐในต่างประเทศ และรับผิดชอบต่อการนำนโยบายต่างประเทศและความพยายามทางการทูตของสหรัฐไปปฏิบัติ
 
เจ้ากระทรวงการต่างประเทศสหรัฐ เรียกว่า รัฐมนตรีว่าการกระทรวงการต่างประเทศ (Secretary of State) ซึ่งประธานาธิบดีเสนอชื่อให้วุฒิสภารับรองเป็นสมาชิกคณะรัฐมนตรี รัฐมนตรีว่าการกระทรวงการต่างประเทศสหรัฐคนปัจจุบัน คือ มาร์โก รูบิโอ รัฐมนตรีว่าการกระทรวงการต่างประเทศเป็นข้ารัฐการคณะรัฐมนตรีคนแรกในลำดับอาวุโส และในลำดับการสืบทอดตำแหน่งประธานาธิบดี

## คณะผู้บริหาร
* รัฐมนตรีว่าการกระทรวงการต่างประเทศ (Secretary of State)
* รัฐมนตรีช่วยว่าการกระทรวงการต่างประเทศ (Deputy Secretary of State)
** ผู้ช่วยรัฐมนตรีประจำกระทรวงการต่างประเทศฝ่ายกิจการการเมือง (Under Secretary of State for Political Affairs)
** ผู้ช่วยรัฐมนตรีประจำกระทรวงการต่างประเทศฝ่ายการจัดการ (Under Secretary of State for Management)
** ผู้ช่วยรัฐมนตรีประจำกระทรวงการต่างประเทศฝ่ายพัฒนาการเศรษฐกิจ พลังงาน และสิ่งแวดล้อม (Under Secretary of State for Economic Growth, Energy, and the Environment)
** ผู้ช่วยรัฐมนตรีประจำกระทรวงการต่างประเทศฝ่ายการทูตมหาชนและกิจการมหาชน (Under Secretary of State for Public Diplomacy and Public Affairs)
** ผู้ช่วยรัฐมนตรีประจำกระทรวงการต่างประเทศฝ่ายการควบคุมอาวุธและความมั่นคงระหว่างประเทศ (Under Secretary of State for Arms Control and International Security Affairs)
** ผู้ช่วยรัฐมนตรีประจำกระทรวงการต่างประเทศฝ่ายความมั่นคงพลเรือน ประชาธิปไตย และสิทธิมนุษยชน (Under Secretary of State for Civilian Security, Democracy, and Human Rights)

## อ้างอิง

## แหล่งข้อมูลอื่น

* United States Department of State เว็บไซต์อย่างเป็นทางการ 

หมวดหมู่:กระทรวงบริหารกลางสหรัฐ
สหรัฐ
ลำดับการสืบทอดตำแหน่งประธานาธิบดีสหรัฐ

[thumb|275px|[ลินดอน บี. จอห์นสัน สาบานตนเข้ารับตำแหน่งประธานาธิบดีสหรัฐบนแอร์ฟอร์ซวัน หลังการลอบสังหารจอห์น เอฟ. เคนเนดี ในปี 1963]]

**ลำดับการสืบทอดตำแหน่งประธานาธิบดีสหรัฐ** () เป็นลำดับข้าราชการในรัฐบาลกลางที่จะเป็นหรือรักษาการแทนประธานาธิบดีสหรัฐ เมื่อประธานาธิบดีไม่อาจปฏิบัติหน้าที่ได้ ตาย ลาออก หรือถูกถอดจากตำแหน่งหน้าที่เมื่อมีการฟ้องให้ขับออกจากตำแหน่งและมีการพิพากษาลงโทษในภายหลัง

ลำดับการสืบทอดตำแหน่งประธานาธิบดีนี้มีระบุไว้ในรัฐธรรมนูญสหรัฐ และรัฐบัญญัติการสืบทอดตำแหน่งประธานาธิบดี ค.ศ. 1947 (Presidential Succession Act of 1947) ซึ่งมีการแก้ไขเพิ่มเติมในภายหลังเพื่อให้รวมตำแหน่งใหม่ในคณะรัฐมนตรีเข้าไว้ด้วย การสืบทอดนั้นเป็นไปตามลำดับดังนี้ คือ รองประธานาธิบดี, ประธานสภาผู้แทนราษฎร, ประธานวุฒิสภาชั่วคราว, และสมาชิกคณะรัฐมนตรีซึ่งปัจจุบันมี 15 คนในรัฐบาลของประธานาธิบดีโดนัลด์ ทรัมป์

## ลำดับปัจจุบัน
นี่คือรายการลำดับการสืบทอดตำแหน่งประธานาธิบดีปัจจุบัน ที่ระบุในรัฐธรรมนูญสหรัฐและรัฐบัญญัติการสืบทอดตำแหน่งประธานาธิบดี ค.ศ. 1947 และที่แก้ไขเพิ่มเติมภายหลังเพื่อรวมตำแหน่งคณะรัฐมนตรีที่ตั้งใหม่

## อ้างอิง

หมวดหมู่:รัฐบาลกลางสหรัฐ
หมวดหมู่:การดำรงตำแหน่งประธานาธิบดีสหรัฐ
ซันดากัน

**ซันดากัน** (; ) มีชื่อเดิมว่า **เอโลปูรา** () เป็นเมืองขนาดใหญ่เมืองหนึ่งของรัฐซาบะฮ์ ประเทศมาเลเซีย ตั้งอยู่ทางตะวันออกเฉียงเหนือของเกาะบอร์เนียว อดีตที่นี่เคยเป็นเมืองหลวงของบอร์เนียวเหนือก่อนหน้าโกตากีนาบาลู

ใน ค.ศ. 2010 เมืองนี้มีประชากรประมาณ 157,330 คน ในขณะที่ประชากรในพื้นที่เทศบาลโดยรวมมี 396,290 คน สำมะโน ค.ศ. 2020 ระบุประชากรในเขตเทศบาลเพิ่มขึ้นเป็น 439,050 คน

## อ้างอิง

## แหล่งข้อมูลอื่น
* 
* 
* สภาเทศบาลซันดากัน

หมวดหมู่:เมืองในรัฐซาบะฮ์
มีความสัมพันธ์กันไม่ได้หมายความว่าเป็นเหตุผลซึ่งกันและกัน

**"มีความสัมพันธ์กันไม่ได้หมายความว่าเป็นเหตุผลซึ่งกันและกัน"** ( ) เป็นวลีที่ใช้ในวงการวิทยาศาสตร์และสถิติเพื่อเน้นย้ำว่าการพบความสัมพันธ์ระหว่างตัวแปรสองตัวไม่จำเป็นจะต้องอนุมานได้ว่าตัวแปรสองตัวนั้นเป็นสาเหตุซึ่งกันและกัน

หมวดหมู่:การให้เหตุผล
หมวดหมู่:การคิดวิเคราะห์
หมวดหมู่:ความสมเหตุสมผล (สถิติ)
Home ความรัก ความสุข ความทรงจำ

**Home ความรัก ความสุข ความทรงจำ** () เป็นภาพยนตร์ไทยแนววีรคติ และดรามา กำกับโดย ชูเกียรติ ศักดิ์วีระกุล และออกฉายในโรงภาพยนตร์ในวันที่ 19 เมษายน พ.ศ. 2555 ภาพยนตร์ทำรายได้ 16,264,951 บาท

## เนื้อเรื่องโดยย่อ
คืนสุดท้ายก่อนจบจากโรงเรียน “เน” (จุฑาวุฒิ ภัทรกำพล) เลือกใช้วันสุดท้ายของชีวิต นักเรียน ม.6 เก็บทุกเรื่องราวความทรงจำลงบนภาพถ่าย จนกระทั่งเขาได้พบกับรุ่นน้อง ม.3 จอมกวน “บีม” (กิตติศักดิ์ ปฐมบูรณา) นักกีฬาบาสของโรงเรียน ที่ย่องมาขอภาพถ่ายสาวสวยในฝันที่ตัวเองแอบชอบจากเน มิตรภาพของทั้งสองที่เกิดขึ้นในค่ำคืนสุดท้ายก่อนจบการศึกษาในสถานที่ที่เป็นเสมือนบ้านหลังที่ 2 ของเด็กทุกคน กับบทสนทนาเรื่องราวต่างๆของช่วงชีวิตที่ผ่านมาในอดีต ทำให้มีอะไรบางอย่างที่เชื่อมถึงกันเกิดขึ้น

ในวันที่ “บัวจัน” (เพ็ญพักตร์ ศิริกุล) ต้องสูญเสียคนรักไปอย่างไม่มีวันกลับ ทุกสิ่งในบ้านเธอจึงต้องกลายเป็นผู้ดูแลทุกอย่าง รวมถึงความรักของหลาน 2 คน “เหว่า” (ณัฐพงษ์ อรุณเนตร์) กับ “ชมภู่” (ทิพปภา แซ่โง้ว) และกระดาษแผ่นเล็กๆที่สามีเขียนไว้ดูต่างหน้า กับความทรงจำดีๆที่ยังอยู่ คำสัญญาที่ให้กันไว้ว่าเราจะอยู่ด้วยกันจนแก่เฒ่า ยิ่งเสมือนเป็นสิ่งตอกย้ำตลอดเวลา บัวจันจะผ่านพ้นและลืมรักครั้งนี้ได้อย่างไร

ก่อนงานวิวาห์จะเริ่มต้นระหว่าง “เสี่ยเล้ง” (เรืองศักดิ์ ลอยชูศักดิ์) นักธุรกิจหนุ่มชาวใต้ และ “ปรียา” (ศิรพันธ์ วัฒนจินดา) ว่าที่เจ้าสาว ที่กลับมาจัดงานแต่งงานที่เชียงใหม่ โดยมีน้องชาย “เลี่ยม” (วิชญ์วิสิฐ หิรัญวงษ์กุล) และ “น้าอร” (พุทธชาด พงศ์สุชาติ) อาสาเป็นผู้จัดงานแต่งให้สมดังใจของเธอ แต่การกลับมาบ้านครั้งนี้ ทำให้ปรียาได้พบกับ “พี่เป๊ก” (สุพจน์ จันทร์เจริญ) อดีตคนรักครั้งแรกของเธอ ที่เขามาพร้อมกับการทวงถามสัญญาและความรู้สึกดีๆที่เคยมีให้กัน เมื่อความรัก ความทรงจำย้อนกลับมาอีกครั้ง ปรียาจะตัดสินใจเลือกรักและมีความสุขกับใครก่อนวันแต่งงานของเธอครั้งนี้

## นักแสดง
* เน รับบทโดย จุฑาวุฒิ ภัทรกำพล
* บีม รับบทโดย กิตติศักดิ์ ปฐมบูรณา
* บัวจัน รับบทโดย เพ็ญพักตร์ ศิริกุล
* ชมภู่ รับบทโดย ทิพปภา แซ่โง้ว
* เหว่า รับบทโดย ณัฐพงษ์ อรุณเนตร์
* เสี่ยเล้ง รับบทโดย เรืองศักดิ์ ลอยชูศักดิ์
* ปรียา รับบทโดย ศิรพันธ์ วัฒนจินดา
* เลี่ยม (มอส) รับบทโดย วิชญ์วิสิฐ หิรัญวงษ์กุล
* น้าอร รับบทโดย พุทธชาด พงศ์สุชาติ
* พี่เป๊ก รับบทโดย สุพจน์ จันทร์เจริญ

## งานสร้างภาพยนตร์
### บทภาพยนตร์
บทภาพยนตร์ของภาพยนตร์เขียนโดย ชูเกียรติ ศักดิ์วีระกุล และนวพล ธำรงรัตนฤทธิ์ โดยเขียนจากเค้าโครงเรื่องจริงของผู้เขียนส่วนหนึ่ง และเค้าโครงชีวิตจริงจากคนที่ผู้เขียนเจอ โดยผู้เขียนจะนำเค้าโครงที่ได้จดบันทึกไว้ จากนั้นก็ได้นำเค้าโครงส่วนหนึ่งมาเขียนเป็นบทภาพยนตร์
### การประชาสัมพันธ์
การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนเมษายน หลังจากนั้นมีงานเปิดตัวภาพยนตร์ในวันที่ 11 เมษายน พ.ศ. 2555 ณ ลานอินฟินิซิตี้ ชั้น 5 โรงภาพยนตร์พารากอนซีนีเพล็กซ์

## รางวัล

## แหล่งข้อมูลอื่น
* 

## อ้างอิง

ฮโฮม ความรัก ความสุข ความทรงจำ
ฮโฮม ความรัก ความสุข ความทรงจำ
ฮโฮม ความรัก ความสุข ความทรงจำ
สมณะทบวง

**สมณะทบวง** หรือ **สมณสภา** () คือหน่วยงานประเภทหนึ่งในสภาปกครองโรมัน มีขนาดเล็กกว่าสมณะกระทรวง มีหน้าที่ดูแลกิจการด้านสังคมภายในคริสตจักรโรมันคาทอลิก ประธาน (president) ของแต่ละสมณะทบวงมีสมณศักดิ์เป็นพระคาร์ดินัลหรืออัครมุขนายก

ปัจจุบันมีสมณะทบวงอยู่ทั้งสิ้น 12 สมณะทบวง ได้แก่
* สมณะทบวงฆราวาส
* สมณะทบวงการส่งเสริมคริสต์ศาสนจักรสัมพันธ์
* สมณะทบวงครอบครัว
* สมณะทบวงความยุติธรรมและสันติภาพ
* สมณะทบวงกอร์อูนุม
* สมณะทบวงการอภิบาลผู้ย้ายถิ่นและคนพเนจร
* สมณะทบวงการอภิบาลผู้ทำงานด้านสุขภาพ
* สมณะทบวงตัวบทกฎหมาย
* สมณะทบวงศาสนสัมพันธ์
* สมณะทบวงวัฒนธรรม
* สมณะทบวงการสื่อสารสังคม
* สมณะทบวงการส่งเสริมการประกาศพระวรสารใหม่

## อ้างอิง
คำบุพบท

**คำบุพบท** หรือ **คำบุรพบท** คือคำที่ใช้นำหน้าคำนาม คำสรรพนาม คำกริยา หรือคำวิเศษณ์ เพื่อบอกสถานภาพของคำเหล่านั้น หรือเพื่อแสดงความสัมพันธ์ระหว่างคำหรือประโยค

## ชื่อเรียก
คำบุพบท (preposition) มีชื่อเรียกหลายชนิดในภาษาอื่นตามตำแหน่งของการวาง เช่น *คำปัจฉิมบท* (postposition) เนื่องจากวางไว้หลังคำที่ต้องการบอกสถานภาพ, *คำอันตรบท* (interposition) เนื่องจากถูกแทรกไว้ระหว่างกลางกลุ่มคำ (Melis 2003), ambiposition เป็นคำที่สามารถวางไว้หน้าหรือหลังคำที่ต้องการก็ได้ (Reindl 2001, Libert 2006), circumposition เป็นคำที่มีสองส่วน วางล้อมรอบหน้าและหลังคำที่ต้องการ เป็นต้น โดยนัยทั่วไป ทั้งหมดสามารถเรียกรวมกันว่า adposition

## อ้างอิง
* Libert, Alan R. (2006) *Ambipositions*. LINCOM studies in language typology (No. 13). LINCOM. ISBN 3-89586-747-0.
* Melis, Ludo. (2003) *La préposition en français*. Gap: Ophrys.
* Reindl, Donald F. (2001) "Areal Effects on the Preservation and Genesis of Slavic Postpositions". In Lj. Šarić and D. F. Reindl *On Prepositions* (= Studia Slavica Oldenburgensia 8), pp.&nbsp;85–100. Oldenburg: Carl-von-Ossietzky-Universitat Oldenburg.
* ภาษิตา วิสารสุข. (2555) *ภาษาไทย คนไทยต้อง พูด-อ่าน-เขียน เป็น*. พิมพ์ครั้งที่ 1. กรุงเทพฯ : แพรธรรม. ISBN 978-616-7351-69-8

หมวดหมู่:ชนิดของคำ
หมวดหมู่:วากยสัมพันธ์
โอเดนเซ

**โอเดนเซ** (, ) เป็นเมืองที่มีขนาดใหญ่เป็นอันดับ 3 ของประเทศเดนมาร์ก มีประชากร 168,798 คน (1 มกราคม ค.ศ. 2012) เมืองตั้งอยู่ตอนกลางค่อนไปทางเหนือของเกาะฟึน เป็นหนึ่งในเมืองที่เก่าแก่ที่สุดของเดนมาร์ก ฉลองครบรอบ 1 พันปี เมื่อ ค.ศ. 1988

## อ้างอิง

หมวดหมู่:เมืองในประเทศเดนมาร์ก
ฟึน

**ฟึน** (; ) เป็นเกาะที่มีพื้นที่ 2,984 กม² (1,152 ตร.กม.) เป็นเกาะใหญ่เป็นอันดับ 4 ของประเทศเดนมาร์ก รองจากเกาะกรีนแลนด์ เกาะเชลลันด์ และเกาะเวนด์ซึสเซล-ทือ เป็นเกาะที่ใหญ่เป็นอันดับ 163 ของโลก ตั้งอยู่ตอนกลางของประเทศ มีประชากร 454,358 คน (ค.ศ. 2010) มีเมืองใหญ่คือเมืองโอเดนเซ

หมวดหมู่:เกาะในประเทศเดนมาร์ก